**დმანისის მუნიციპალიტეტის საკრებულოს სოციალურ საკითხთა კომისიის თავმჯდომარის**

**მაკა ოკმელაშვილის**

**ა ნ გ ა რ ი შ ი**

**სოციალურ საკითხთა კომისია**

მოგახსნებთ, რომ 2021 წლის დეკემბრიდან დღემდე სოციალურ საკითხთა კომისიამ დმანისის მუნიციპალიტეტის საკრებულოს რეგლამენტის შესაბამისად ორგანიზება გაუწია 5 კომისიის სხდომის ჩატარებას, კომისიის წევრებმა განიხილეს დღის წესრიგით გათვალისწინებული 8 საკითხი, რომელზეც მომზადდა შესაბამისი კომისიის სხდომის ოქმები და დასკვნები წარმოდგენილ საკითხებთან/ინიციატივებთან დაკავშირებით.მოქალაქეთა მიღებაზე გამოცხადდა 6 მოქალაქე, რომელთაც გაეწიათ შესაბამისი დახმარება ან ზეპირი/წერილობითი კონსულტაცია ჯანდაცვისა და სოციალური მომსახურების საკითხებთან დაკავშირებით.

წარმოგიდგენთ სოციალურ საკითხთა კომისიის მიერ დამტკიცებულ 15 სოციალურ პროგრამას:

**1.ერთჯერადი ფინანსური დახმარების 2022 წლის მუნიციპალური პროგრამა**

პროგრამის მიზანია სიმსივნით, ჰეპატიტით, გულის ქრონიკული უკმარისობით, პარკინსონით, ფსორიაზით, ასთმით, სხვა ქრონიკული, აქტუალური დაავადების მქონე პირების და ბენეფიცართა იმ კატეგორიის ფინანსური დახმარება, რომელიც არ იმყოფება სოციალურად დაუცველთა ოჯახების ერთიან ბაზაში, მაგრამ შესაბამისი ადმინისტრაციული ერთეულის მიერ წარმომადგენლის ინფორმაციაზე დაყრდნობით ოჯახი განიცდის ეკონომიურ გაჭირვებას.

**2.დიალიზის საჭიროების მქონე პირების დახმარების 2022 წლის მუნიციპალური პროგრამა**

პროგრამის მიზანია დიალიზის საჭიროების მქონე პირების ჯანმრთელობის მდგომარეობის გაუმჯობესების ხელშეწყობა და მატერიალური დახმარების გაწევა.

**3.ფენილკეტონურიით და გლუტენის ავადმყოფობით (ცელიაკია) დაავადებულ ბავშვთა სპეციფიკური კვების პროდუქტებით დახმარების 2022 წლის მუნიციპალური პროგრამა**

პროგრამის მიზანია მოსარგებლეთა ჯანმრთელობის მდგომარეობის გაუმჯობესების ხელშეწყობა.

**4.მკვეთრად და მნიშვნელოვნად გამოხატული შეზღუდული შესაძლებლობის მქონე უსინათლო პირების დახმარების 2022 წლის მუნიციპალური პროგრამა**

პროგრამის მიზანია მკვეთრად და მნიშვნელოვნად გამოხატული შეზღუდული შესაძლებლობის მქონე უსინათლო პირების ჯანმრთელობის მდგომარეობის გაუმჯობესების ხელშეწყობა და მატერიალური დახმარების გაწევა.

**5.მიცვალებულთა სარიტუალო მომსახურების 2022 წლის მუნიციპალური პროგრამა**

პროგრამის მიზანია დმანისის მუნიციპალიტეტში რეგისტრირებულ მარტოხელა და პატრონის გარეშე დარჩენილი მიცვალებულების, სოციალურად დაუცველი ოჯახის წევრების (რომელთა სარეიტინგო ქულა არ უნდა აღემატებოდეს 100 000 ერთეულს) დაკრძალვასთან დაკავშირებული სარიტუალო ხარჯების ანაზღურების უზრუნველყოფა.

**6.ზამთრის სეზონის დადგომასთან დაკავშირებით საწვავით (სათბობი შეშით ან ბიოსაწვავი ,,ბრიკეტით“) უზრუნველყოფის 2022 წლის მუნიციპალური პროგრამა**

პროგრამის ამოცანაა მარტოხელა პენსიონერი პირების, იძულებით გადადგილებულ პირთა მარჩენალ დაკარგულ ოჯახების, იძულებით გადადგილებულ პირთა შშმ პირების ოჯახებოს საწვავით (სათბობი შეშით ან ბიოსაწვავი ,,ბრიკეტით“) უზრუნველყოფა.

**7.სოციალურად დაუცველი მოსახლეობის სამედიცინო სტაციონარული, ამბულატორიული, ფიზიკური თერაპიისა და რეაბილიტაციის დახმარების 2022 წლის მუნიციპალური პროგრამა**

პროგრამის ამოცანას წარმოადგენს მოსახლეობისათვის სასწრაფო, გადაუდებელი და გეგმიური სტაციონარული, ამბულატორიული სამედიცინო მომსახურება, ფიზიკური თერაპიისა და რეაბილიტაციის კურსები.

**8.აუტიზმის სპექტრის აშლილობათა მქონე ბავშვების რეაბილიტაციის სოციალური დახმარების 2022 წლის მუნიციპალური პროგრამა**

პროგრამის მიზანია აუტისტური სპექტრის აშლილობების და ამ მხრივ რისკის მქონე ბავშვების მკურნალობა, სოციალური კომუნიკაციის ხელშეწყობა, ადაფტაციური უნარების განვითარება და მათი ოჯახების მხარდაჭერა.

**9.ტრანსპორტით მომსახურების 2022 წლის მუნიციპალური პროგრამა**

პროგრამით მოსარგებლე პირებისათვის მგზავრობის უზრუნველყოფა და ფინანსური სახსრების დაზოგვა.

**10.მოქალაქეთა მედიკამენტებით და საანალიზო ტექნიკური საშუალებებით უზრუნველყოფის 2022 წლის მუნიციპალური პროგრამა**

პროგრამის მიზანია: დმანისის მუნიციპალიტეტში რეგისტრირებული სიმსივნით, ჰეპატიტით, გულის ქრონიკული უკმარისობით, პარკინსონით, ფსორიაზით, ასთმით, სხვა ქრონიკული, აქტუალური დაავადების და სოციალურად დაუცველი პირების (რომელთა ოჯახის სარეიტინგო ქულა არ აღემატება 100 000 ერთეულს) მედიკამენტებით და საანალიზო ტექნიკური საშუალებებით უზრუნველყოფა;

**11.ა(ა)იპ „რაგბის კლუბი ბოლნისი“-ს წევრად გახდომის შესახებ გადაწყვეტილება**

აღნიშნული ითვალისწინებს დმანისის მუნიციპალიტეტში არსებული რაგბის კლუბის თანადაფინანსებით შესვლას „რაგბის კლუბი ბოლნისი“-ს წევრად,ამასთან ერთად მუნიციპალიტეტის რაგბის კლუბის წევრები ბოლნისის რაგბის კლუბის წევრებთან ერთად,ისარგებლებენ თანაბარი პირობებით.

**მიზანი:**

პროგრამის მიზანია, ხელი შეუწყოს ჯანსაღი ცხოვრების წესის დანერგვასა და პოპულარიზაციას მუნიციპალიტეტის ახალგაზრდებში.

**12.“დმანისის მუნიციპალიტეტში უმაღლესი განათლებისა და ჯანსაღი ცხოვრების წესის პოპულარიზაციის მიზნით,წარჩინებულ სტუდენტთა და წარმატებული (პრიზიორი) სპორტსმენების წახალისების ქვეპროგრამის განხორციელების წესი“.**

**1.1**ეს წესი განსაზღვრავს დმანისის მუნიციპალიტეტში რეგისტრირებული წარჩინებული სტუდენტებისთვისა და მუნიციპალიტეტის სახელით მოასპარეზე მაღალი სპორტული შედეგების მქონე სპორტსმენების წახალისების მიზნით ფულადი ჯილდოს დაწესებისა და დმანისის მუნიციპალიტეტის ადგილობრივი ბიუჯეტიდან გაცემის პირობებს.

**1.2** წესის მიზანია სწავლაზე ორიენტირებული, მოტივირებული, წარჩინებული სტუდენტების (ბაკალავრი) და წარმატებული სპორტსმენების წახალისება ყოველთვიური ე.წ სტიპენდიის გაცემის გზით.

**13.სტიქიის შედეგად საქართველოს მაღალმთიანი რაიონებიდან დმანისის მუნიციპალიტეტის ტერიტორიაზე გადმოსახლებული, სოციალურად დაუცველი ოჯახების საკუთრებაში არსებული საცხოვრებელი სახლების სახურავების რეაბილიტაციის სოციალური პროგრამა**

პროგრამის მიზანია სტიქიის შედეგად საქართველოს მაღალმთიანი რაიონებიდან დმანისის მუნიციპალიტეტის ტერიტორიაზე გადმოსახლებული, სოციალურად დაუცველი ოჯახებისათვის, რომელთა საკუთრებაში არსებული საცხოვრებელი სახლების სახურავები არის ავარიულ მგდომარეობაში და ესაჭიროება გადაუდებელი სარემონტო სამუშაოები.

14.**დმანისის მუნიციპალიტეტის სოფლის მეურნეობის მხარდაჭერის პროგრამა**

პროგრამის მიზანია, დმანისის მუნიციპალიტეტის ტერიტორიაზე არსებული სასოფლო-სამეურნეო დანიშნულების მიწის ნაკვეთების დამუშავების პროცესის წახალისება და სოციალურად დაუცველი მოქალაქეების ხელშეწყობა.

**15.დმანისის მუნიციპალიტეტის ტერიტორიაზე უსახლკარო პირთა რეგისტრაციისა და მათი დროებითი საცხოვრებლით უზრუნველყოფის წესის დამტკიცების შესახებ.**

აღნიშნული პროგრამის მიზანს წარმოადგენს საქართველოს კონსტიტუციითა დ საქართველოს ორგანული კანონის „ადგილობრივი თვითმმართველობის კოდექსით“ გათვალისწინებული წესის განხორციელება,რომელიც ითვალისწინებს დმანისის მუნიციპალიტეტის ტერიტორიაზე უსახლკარო პირთა რეგისტრაციისა და მათი დროებითი საცხოვრისით უზრუნველყოფას.

ვარ ფრაქცია „ქართული ოცნება-დემოკრატიული საქართელო“-ს წევრი:

სულ ჩატარდა ფრაქციის 7 სხდომა სადაც განხილულ იქნა 14 საკითხი.

ვარ საკრებულოს საფინანსო-საბიუჯეტო კომისიის წევრი:

სულ ჩატარდა 10 სხდომა სადაც განხილულ იქნა 20 საკითხი.

საკრებულოს მიერ სულ ჩატარდა 14 სხდომა სადაც განვიხილეთ დღის წესრიგით გათვალისწინებული საკითხები: 1.88-განკარგულება, 2.32-დადგენილება.

ასევე ვარ გენდერული თანასწორობის საბჭოს წევრი:

სულ ჩატარდა 3 სხდომა სადაც დამტკიცებული იქნა 2022-23 წწ. საბჭოს სამოქმედო გეგმა, ასევე დაიგეგმა გენდერის მიმართულებით სხვადასხვა ღონისძიებები.

**განხორციელებული აქტივობები:**

დმანისის მუნიციპალიტეტში არსებულ სოფლებში მერის წარმომადგენლებთან ერთად სხვადასხვა პრობლემებისა და მათი გადაჭრის გზების მიზნით ვაწარმოებდი შეხვედრებს მოსახლეობასთან.

ჩემი როგორც საკრებულოს წევრისა და მუნიციპალიტეტის მერიის სამსახურებთან აქტიური თანამშრომლობის შედეგად, მუნიციპალიტეტში შესაბამისი სამსახურების მიერ განხორციელდა სხვადასხვა აქტივობები.

**კერძოდ:**

საბავშვო ბაღების რეაბილიტაცია

სკვერების რეაბილიტაცია, ახალი სკვერებისა და სპორტული მოედნების მოწყობა

ქართულ-ხალხური ცეკვის დარბაზის რეაბილიტაცია

სხვადასხვა კულტურულ-საგანმანათლებლო ღონისძიებები.

დავესწარი ტრენინგებს:

1. საქართველოს სივრცის დაგეგმარების, არქიტექტურული და სამშენებლო საქმიანობის კოდექსით ხელმძღვანელობისას პრობლემების გამოვლენისა და ამ პრობლემათა შესაძლო გადაჭრის გზების განხილვის სწავლებასთან დაკავშირებით.

2. საქართველოს ადგილობრივ თვითმმართველობათა ეროვნული ასოციაციის მიერ გამართულ ტრენინგს.

3.  „გენდერულად პასუხისმგებლიანი მონაწილეობითი დაგეგმისა და ბიუჯეტირების“ ტრენინგს.

 მოალაქეებთან შეხვედრების, წარმომადგენლობაში მოსახლეობის მხრიდან შემოსული განცხადებების, ასევე წარმომადგენლობის თანამშრომლების მიერ ადგილზე მოკვლევის შედეგად მიღებული ინფორმაციის გაანალიზებით, გამოვლინდა პრობლემები სხვადასხვა მიმართულებებით, კერძოდ:

ჯანდაცვისა და სოციალური მიმართულებით:

• ჯანდაცვის სხვადასხვა პროგრამებით სარგებლობის საჭიროება

• მედიკამენტების დაფინანსების საჭიროება

• სხვადასხვა სახის სოციალური, მათ შორის ერთჯერადი ფინანსური დახმარების საჭიროება

ტერიტორიების გამწვანების და რეკრეაციის მიმართულებით:

• არსებული ბაღების და სკვერების კეთილმოწყობა

• ახალგაზრდებისათვის შესაბამისი დასასვენებელი, გამაჯანსაღებელი და სარეკრეაციო ადგილების შექმნა.

საკრებულო, მიმდინარე წლის განმავლობაში აქტიურად იყო ჩართული მოსახლეობის დახმარების კამპანიაში, რომელიც წარმატებით განხორციელდა.

**შევსების თარიღი:**

**2022 წლის 25 ოქტომბერი**